Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18.-pročišćeni tekst i 4/20.) Županijska skupština Koprivničko-križevačke županije na sjednici održanoj donijela je

**ODLUKU**

**o raspoređivanju sredstava iz Proračuna Koprivničko-križevačke županije za**

 **financiranje političkih stranaka zastupljenih u**

**Županijskoj skupštini Koprivničko-križevačke županije**

**do raspisivanja lokalnih izbora 2021.**

**Članak 1.**

 Odlukom o raspoređivanju sredstava iz Proračuna Koprivničko-križevačke županije za financiranju političkih stranaka zastupljenih u Županijskoj skupštini Koprivničko-križevačke županije do raspisivanja lokalnih izbora 2021. (u daljnjem tekstu: Odluka), raspoređuju se sredstva iz Proračuna Koprivničko-križevačke županije za 2021. godinu i projekcija za 2022. i 2023. godinu (u daljnjem tekstu: Proračun) za redovito godišnje financiranje političkih stranaka koje imaju članove u Županijskoj skupštini Koprivničko-križevačke županije (u daljnjem tekstu: Županijska skupština) do raspisivanja lokalnih izbora 2021.

**Članak 2.**

 U Proračunu, Razdjelu 001 Upravni odjel za poslove Županijske skupštine i pravne poslove, Glavi 00101 - Upravni odjel za poslove Županijske skupštine i pravne poslove, Aktivnosti 100002 Tekuće donacije županijskim političkim strankama, odjeljku 381 Tekuće donacije osigurana su ukupna sredstva za redovito godišnje financiranje političkih stranaka koje imaju članove u Županijskoj skupštini i nezavisnih vijećnika u iznosu 515.000,00 kuna.

**Članak 3.**

Osigurana sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Županijskoj skupštini, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Županijskoj skupštini, a prema konačnim rezultatima izbora za članove Županijske skupštine.

Jednaki iznos sredstava za svakog člana Županijske skupštine u 2021. godini, sukladno stavku 1. ovog članka, iznosi 12.320,57 kuna godišnje, odnosno 1.026,71 kunu mjesečno.

**Članak 4.**

Za svakog izabranog člana Županijske skupštine podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Županijske skupštine iz članka 3. ove Odluke, a koja u 2021. godini iznosi 1.232,06 kuna godišnje, odnosno 102,67 kuna mjesečno.

**Članak 5.**

U skladu s člancima 3. i 4. ove Odluke, političkim strankama koje imaju člana u Županijskoj skupštini raspoređuju se **mjesečno** sredstva osigurana u Proračunu kako slijedi:

- Hrvatska demokratska zajednica, HDZ, Koprivničko-križevačka županija, Koprivnica, 12 članova, od čega 2 članice, u iznosu 12.525.86 kune,

- Mreža nezavisnih lista - MREŽA, 6 članova, od čega 1 članica, u iznosu 6.262,93 kuna,

- Socijaldemokratska partija Hrvatske, SDP, Županijska organizacija Koprivničko-križevačka, Koprivnica, 5 članova, od čega 1 članica, u iznosu 5.236,22 kuna,

- Hrvatska seljačka stranka, HSS, Županijska organizacija Koprivničko-križevačke županije, Koprivnica, 5 članova, u iznosu 5.133,55 kuna,

- Hrvatska stranka umirovljenika, HSU, Županijska organizacija Koprivničko-križevačka, Koprivnica, 2 člana, u iznosu 2.053,42 kuna,

- Hrvatski laburisti – Stranka rada, HL, Podružnica Koprivničko-križevačke županije, Koprivnica, 1 član, u iznosu 1.026,71 kuna,

- Hrvatska narodna stranka, HNS, Županijska organizacija Koprivničko-križevačka, Koprivnica, 2 člana, u iznosu 2.053,42 kuna,

- Željko Lacković - Nezavisne liste, Đurđevac, 7 članova, od čega 4 članice, u iznosu 7.597,65 kune i

- Živi zid, Zagreb, 1 član u iznosu 1.026,71 kuna.

**Članak 6.**

 Raspoređena sredstva iz članka 5. ove Odluke doznačuju se na žiro-račun pojedine političke stranke, tromjesečno u jednakim iznosima.

 Ako se završetak mandata članova Županijske skupštine neće poklopiti s početkom ili završetkom tromjesečja, u tom će se tromjesečju, isplatiti iznos razmjeran broju dana trajanja mandata, ovisno o danu stupanja na snagu odluke Vlade Republike Hrvatske o raspisivanju lokalnih izbora.

 **Članak 7.**

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 400-06/20-01/24

URBROJ: 2137/1-02/03-20-2

Koprivnica, PREDSJEDNIK Željko Pintar